Foto: Sports.uz Joriy yilning 4-7 oktabr kunlari Qozog‘istonning Aktau shahrida boks bo‘yicha o‘smirlar o‘rtasida qozoq boks maktabi asoschisi Shokir Bultekul xotirasiga bag‘ishlangan X xalqaro musobaqa bo‘lib o‘tadi. Bugun boks bo‘yicha O‘zbekiston terma jamoasi a’zolari mazkur musobaqada ishtirok etish uchun Qozog‘istonga jo‘nab ketishdi, deb yozmoqda Sports.uz. Turnir boshlangunga qadar o‘zbekistonlik bokschilar tayyorgarlikni o‘sha yerda davom ettirishadi. Jamoa ushbu turnirda to‘liq tarkib – 10 nafar bokschi bilan ishtirok etadi. To‘lqin Qilichev va Rustam Saidov murabbiylar shtabidan o‘rin olgan, Bekjon Yusupov esa hakam sifatida ishlaydi. To‘liq tarkib bilan tanishing: 49 kg – Mironshoh Ibrohimov  52 kg – Foziljon Abdumurodov  56 kg – Murodjon Ahmadaliyev  60 kg – Elnur Abduraimov  64 kg – Otabek Xolmatov  69 kg – Odiljon Aslonov  75 kg – Isroil Madrimov  81 kg – Madiyar Saidrahimov  91 kg – Sanjar Tursunov  +91 kg – Bahodir Jalolov